ฮั่งเส็งปิดบวก 179.66 จุด ขานรับข้อมูลศก.สหรัฐ
ฮั่งเส็งปิดบวก 179.66 จุด ขานรับข้อมูลศก.สหรัฐ
27 พ.ค. 2559

ดัชนีฮั่งเส็งตลาดหุ้นฮ่องกงปิดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 179.66 จุด หรือ 0.88% ปิดวันนี้ที่ 20,576.77 จุด เนื่องจากนักลงทุนขานรับข้อมูลเศรษฐกิจที่แข็งแกร่งของสหรัฐ รวมถึงยอดสั่งซื้อสินค้าคงทนเดือนเม.ย.ที่พุ่งขึ้น 3.4% และจำนวนชาวอเมริกันที่ยื่นขอสวัสดิการว่างงานครั้งแรกลดลง 10,000 ราย สู่ระดับ 268,000 รายในสัปดาห์ที่สิ้นสุดวันที่ 21 พ.ค.
นอกจากนี้ นักลงทุนยังจับตาการกล่าวสุนทรพจน์ของนางเจเน็ต เยลเลน ประธานธนาคารกลางสหรัฐ (เฟด) ในพิธีรับมอบรางวัลจากมหาวิทยาลัยฮาวาร์ดในวันนี้ เพื่อหาสัญญาณการปรับขึ้นอัตราดอกเบี้ยสหรัฐ